open-index/open-wikipedia-markdown huggingface dataset:
Gymnázium (Košice, Alejová 1)

**Gymnázium Alejová 1** je gymnázium so štvorročným aj osemročným štúdiom nachádzajúce sa na ulici Alejová v Košiciach, mestskej časti Juh. Je partnerskou školou Prírodovedeckej fakulty Univerzity P. J. Šafárika v Košiciach.

## História
Počiatky školy siahajú do roku 1988, kedy v základnej škole L. Novomeského 4 bola zriadená jedna trieda 5. ročníka so zameraním na matematiku, kmeňovo pričlenená ku Gymnáziu na bývalej Šmeralovej ulici. Po čase škole chýbali priestory. Nové priestory im ponúkol Ing. Ladislav Makó, CSc., riaditeľ SPŠH na Alejovej ulici. 24. septembra 1990 sa osem tried gymnázia spolu s vtedajším pedagogickým zborom nasťahovalo do budovy hutníckej priemyslovky. Riaditeľ priemyslovky sa stal taktiež riaditeľom gymnázia.

V školskom roku 2004/2005 bolo založené samostatné gymnázium na Alejovej ulici s vlastným vedením. Riaditeľom školy sa stal PhDr. Ľubomír Sobek, ktorý pôsobí ako riaditeľ do dnes. Zastupiteľstvo Košického samosprávneho kraja v rámci tretej etapy racionalizácie siete škôl rozhodlo, že odo dňa 31. augusta 2011 zo siete stredných škôl vyradí *Stredná priemyselná škola hutnícka*. Týmto gymnázium získalo vlastnú samostatnú budovu.

## Vzdelanie
Gymnázium Alejová je špecifické tým, že otvára triedy osemročného a štvorročného štúdia. Osemročné štúdium je špecializované na matematiku, štvorročné je všeobecné. V školskom roku 2018/2019 sa otvorila experimentálna trieda štvorročného gymnázia so zameraním na matematiku. Týmto sa Gymnázium Alejová 1 stála jedným z dvoch slovenských gymnázií, ktoré sa zapojilo do experimentálneho overovania nového vzdelávacieho programu pre predmety matematika a matematické metódy.

## Vedenie školy
Riaditelia školy od jej vzniku:

*  Michal Smilnický, 1988 - 1989
*  Peter Fedoročko, 1989 - 1990
*  RNDr. Otto Pálinský, 1990
*  Ing. Ladislav Makó, CSc., 1990 - 2004
*  PhDr. Ľubomír Sobek, od roku 2004 po súčasnosť

## Referencie

## Externé odkazy
*  Oficiálna webová stránka gymnázia
* Edupage stránka gymnázia

Alejová
Kategória:Organizácie založené v 2004
Kategória:Organizácie v zriaďovateľskej pôsobnosti Košického samosprávneho kraja
Motýlik

**Motýlik** môže byť:
* malý motýľ
*doplnok na golieri košele podobajúci sa motýľovi, pozri motýlik (golier)
*plavecký štýl, pozri motýlik (plávanie)
*film Franklina J. Schaffnera, pozri Motýlik (film)
*kniha Sylvie Mozerovovej pozri Motýlik (kniha)
*nožík Motýlik
Asovia

thumb|Ásovia

**Asovia** alebo **aesir** (v starej islandčine plurál *æsir*; singulár *áss* (= boh/jeden z Asov) alebo *óss* alebo (ako meno runy *ás*) je mladšia skupina bohov v severskej mytológii. Medzi týchto bohov patria Odin a Thor. Bohovia ako Freya, Frey a Njörd patria medzi vanov (staršiu skupinu bohov). Podľa mytológie tieto dve skupiny bohov spolu súperia, ale nakoniec dôjde k ich spojeniu. Asovia používajú mágiu gald, čo je mágia veršov a zaklínadiel. Centrom kultu týchto bohov bolo v švédskom meste Uppsala. Ich sídlo sa nazýva Asgard; títo bohovia tiež pridelili ľuďom miesto, kde majú bývať - Midgard. Asovia nie sú nesmrteľní, ale vďaka jablkám bohyne Iduny nestarnú. Väčšinu z týchto bohov čaká koniec pri ragnaröku (čo je označenie pre koniec sveta, zánik bohov, poslednú bitku medzi dobrom a zlom).

## Zdroj
* 

Kategória:Severská mytológia
Voľby do orgánov samosprávnych krajov na Slovensku v roku 2009

Predseda Národnej rady Slovenskej republiky svojím rozhodnutím č. 272/2009 Z. z. zo dňa 3. júla 2009 vyhlásil **voľby do zastupiteľstiev samosprávnych krajov a voľby predsedov samosprávnych krajov.** Deň volieb určil na sobotu 14. novembra 2009. Celková volebná účasť bola nízka, zúčastnilo sa len okolo 20% voličov. Celé voľby pritom stáli 8,4 milióna €. Vo všetkých prípadoch vyhrali kandidáti, ktorí aj v prvom kole získali najvyšší počet hlasov.

## Výsledky volieb predsedov samosprávnych krajov
### Prvé kolo volieb - sobota 14. 11. 2009 od 07:00 do 22:00
#### Bratislavský kraj

#### Trnavský kraj

#### Trenčiansky kraj

#### Nitriansky kraj

#### Žilinský kraj

#### Banskobystrický kraj

#### Prešovský kraj

#### Košický kraj

### Druhé kolo volieb - sobota 28. 11. 2009 od 07:00 do 22:00
#### Bratislavský kraj

#### Trenčiansky kraj

#### Banskobystrický kraj

#### Prešovský kraj

## Výsledky volieb do zastupiteľstva samosprávnych krajov
Počet poslancov jednotlivých zastupiteľstvách samosprávnych krajov podľa politických strán a hnutí.

Iné strany, ktoré samostatne nedosiahli hranicu 1,00 % za SR, majúce svojich zástupcov v zastupiteľských zboroch samosprávnych krajov:
* Hnutie za demokraciu (HZD) - 4 poslanci (2x Trnava, 1x Banská Bystrica a Prešov)
* Občianska konzervatívna strana (OKS) - 4 poslanci (3x Bratislava, 1x Žilina)
* Most-Híd - 2 poslanci (1x Bratislava a Trnava)
* Slobodné fórum - 2 poslanci (1x Prešov a Košice)
* Sloboda a Solidarita (SaS) - 1 poslanec (Bratislava)
* Nová demokracia (ND) - 1 poslanec (Trnava)
* Strana zelených Slovenska (SZS) - 1 poslanec (Žilina)
* Strana zelených (SZ) - 1 poslanec (Banská Bystrica)
* Liga - 1 poslanec (Prešov)
* Strana rómskej koalície - 1 poslanec (Prešov)
* Úsvit - 1 poslanec (Prešov)
* Konzervatívni demokrati Slovenska (KDS) - 1 poslanec (Košice)
* Strana občianskej solidarity (S.O.S.) - 1 poslanec (Košice)

## Referencie

## Externé odkazy
* oficiálne výsledky volieb na stránke Štatistického úradu SR

2009
Kategória:2009 na Slovensku
Kategória:Voľby 2009
Internetový marketing

**Internetový marketing** (iné názvy: **i-marketing, webový marketing, online marketing, elektronický marketing, e-marketing**) je skupina viacerých činností, praktík a postupov, ktoré sa snažia naplniť ciele získavať nových návštevníkov, udržať ich a ich návštevu premeniť na obchod. Internetový marketing je proces. Je to proces práce s dátami. Online marketing ako proces sa skladá z 9 krokov: *Analýza trhu* (1), *analýza konkurencie* (2), *analýza vlastnej webovej prezencie* (3). Na základe získaných dát nasleduje formulácia *marketingovej stratégie* (4), na základe ktorej je tvorený *marketingový plán* (5). Následne je realizovaná *exekutíva*, ktorá sa realizuje podľa nastaveného marketingového plánu (6). Každá realizovaná marketingová činnosť je vyhodnocovaná podľa kľúčových metrík výkonnosti [tiež nazývané ako KPIs] (7). V prípade ak KPIs indikujú nutnosť úpravy marketingových aktivít (napríklad reklamné texty), tieto sú následne upravované. Táto fáza sa nazýva *optimalizácia marketingových aktivít*. Výnimočne sa pristupuje k úprave marketingovej stratégie, menej výnimočne k úprave marketingového plánu (8). *Prieskum trhu* v rámci ktorého sledujeme ako konkurencia reaguje na implementáciu marketingových aktivít (9).

Na prvý pohľad by sa mohlo zdať, že iba o prenesenie tradičného konceptu marketingu do prostredia internetu. Nie je to však také jednoduché. Pri tradičnom poňatí marketingu je dôležitým prvkom informovania a šírenia správ o produkte, alebo službe reklama. Rôznymi kanálmi sa následne o týchto výstupoch podnikateľskej jednotky dozvie jej odberateľ. Či už ide o firmu, alebo koncového zákazníka.

Pri internetovom marketingu však to tohto kanála ešte vstupuje internetový vyhľadávač. Odberateľ sa prostredníctvom vyhľadávača dozvie o viacerých stránkach, kde by potenciálne našiel to, čo hľadá.
Preto je pri internetovom marketingu dôležité nielen zaujať spotrebiteľa, ale aj vyhľadávač - a to tak, aby zaradil konkrétny web čo najvyššie vo výsledkoch vyhľadávania. internetový marketing je preto koncept viacerých súčastí.

A nakoniec - reklama na internete sa deje so zacielením na obe zúčastnené strany - aj vyhľadávač, aj zákazník.
Pre vyhľadávač musí rešpektovať niekoľko technických parametrov a pre zákazníka - musí hlavne zaujať.

Formy internetového marketingu:

SEO, PPC, Propagácia na sociálnych sieťach (Facebook, Twitter, ...), Súťaže, Newsletter, Starosť o existujúcu klientelu (bonusy / zľavy pre stálych klientov), Affiliate program, Dropshipping, Retargeting.

## Zdroje
*
Súdruh

**Súdruh** (feminínum: **súdružka**) je zastarané oslovenie priateľa či druha (napr. v povolaní, v istej spoločnej veci). Oslovenie sa neskôr zaužívalo ako označenie a vzájomné oslovenie členov komunistických alebo socialistických politických strán či zoskupení ( napr. súdruh učiteľ) Používalo sa aj ako úradné oslovenie v mnohých krajinách s komunistickým režimom (napr. súdruh riaditeľ namiesto pán riaditeľ, súdružka učiteľka namiesto pani učiteľka), pričom sa v písanom texte často nahradzovalo skratkou **s.** pred menom (napr. s. Dubček). V socialistických krajinách a v komunistických hnutiach sa používa dodnes.

## Referencie

Kategória:Etiketa
Kategória:Komunizmus
Martin Chudý

**Martin Chudý** môže byť:
* slovenský verejý činiteľ, pozri Martin Chudý (verejný činiteľ)
* slovenský futbalista, pozri Martin Chudý (1989)

Chudý, Martin
Spojená škola sv. Jozefa

**Spojená škola sv. Jozefa v [[Nové Mesto nad Váhom|Novom Meste nad Váhom]]** zlučuje tri organizačné zložky:
#Základná škola sv. Jozefa
#Gymnázium sv. Jozefa
#Materská škola bl. Alexie. 

Zriaďovateľom školy je Kongregácia školských sestier de Notre Dame  .

## História školy
 
Škola nadväzuje na tradíciu kresťanského školstva. V rokoch 1927 až 1950 existovala v Novom Meste nad Váhom Škola sv. Jozefa, ktorej zriaďovateľom bola Kongregácia Školských sestier de Notre Dame. Základnú školu sa vďaka úsiliu rodičov a Kongregácie podarilo znovu obnoviť v roku 1991.
V roku 1995 vzniklo aj Gymnázium sv. Jozefa - najskôr 8-ročné, neskôr aj 4-ročné.

## Referencie

## Externé odkazy
* Oficiálne stránky, ss.ssjozefnm.sk 
* Školské sestry de Notre Dame

Kategória:Základné školy na Slovensku
Kategória:Gymnáziá na Slovensku
Kategória:Katolícke školy na Slovensku
Kategória:Školy v Novom Meste nad Váhom
Kategória:Kongregácia školských sestier de Notre Dame
Henry Way Kendall

**Henry Way Kendall** (* 9. december 1926, Boston, Massachusetts, USA - † 15. február 1999, Národný park Wakulla Springs, Florida) bol americký fyzik. 

V roku 1990 dostal spoločne s Jerome Isaacom Friedmanom a Richardom Edwardom Taylorom Nobelovu cenu za fyziku za práce v oblasti nepružného rozptylu elektrónov na protónoch a viazaných neutrónoch, ktoré viedli k rozvoju kvarkového modelu v časticovej fyzike.

## Referencie


## Iné projekty

Kategória:Fyzici USA
Kategória:Nositelia Nobelovej ceny za fyziku
Kategória:Nositelia Nobelovej ceny z USA
Kategória:Absolventi MIT
Kategória:Osobnosti z Bostonu (Massachusetts)
Hans Georg Dehmelt

**Hans Georg Dehmelt** (* 9. september 1922, Görlitz, Nemecká ríša† 7. marec 2017, Seattle, Washington, USA) bol nemecko-americký fyzik.

V roku 1989 dostal spoločne s Wolfgangom Paulom Nobelovu cenu za fyziku za vývoj techniky tzv. iónovej pasce, ktorá sa využíva pri presnom meraní g-faktoru elektrónov. V tom istom roku dostal cenu aj Norman Foster Ramsey.

## Referencie


## Externé odkazy
* Autobiografia
* Nobelova cena
* Stránka na University of Washington 

Kategória:Nemeckí fyzici
Kategória:Fyzici USA
Kategória:Nositelia Nobelovej ceny za fyziku
Kategória:Nositelia Nobelovej ceny z USA
Kategória:Absolventi Duke University
Kategória:Naturalizované osobnosti USA
Kategória:Absolventi Univerzity v Göttingene
Biela vrana

**Biela vrana** môže byť:
* zvláštnosť
* pieseň P. Braxatorisa
* ocenenie, pozri Biela vrana (cena)
* film, pozri Biela vrana (film)
* občianske združenie, pozri Biela vrana (občianske združenie)
Wolfgang Paul

**Wolfgang Paul** (* 10. august 1913, Zeithain, Nemecké cisárstvo – † 7. december 1993, Bonn, Nemecko) bol nemecký fyzik. 

V roku 1989 dostal spolu s Hansom Georgom Dehmeltom Nobelovu cenu za fyziku za vývoj techniky tzv. iónovej pasce, ktorá sa využíva pri presnom meraní g-faktoru elektrónov. V roku 1989 dostal Nobelovu cenu za fyziku aj Norman Foster Ramsey. 

Kategória:Nemeckí fyzici
Kategória:Nositelia Nobelovej ceny za fyziku
Kategória:Nemeckí nositelia Nobelovej ceny
Kategória:Držitelia Radu Pour le Mérite
Rádioaktivita

**Rádioaktivita** alebo **rádioaktívnosť** môže byť:
* vlastnosť alebo schopnosť podliehať rádioaktívnemu rozpadu resp. vysielať rádioaktívne žiarenie pri rádioaktívnom rozpade, pozri pod rádioaktívny rozpad
*rádioaktívny rozpad
*prítomnosť rádioaktívnych látok (napr. rádioaktivita pôdy, vody, atmosféry), pozri aj rádioaktívne zamorenie

**Rádioaktivita** môže byť aj:
* jav spočívajúci v tom, že isté atómy podliehajú rádioaktívnemu rozpadu resp. vysielajú rádioaktívne žiarenie pri rádioaktívnom rozpade, pozri pod rádioaktívny rozpad
* rádioaktívne žiarenie či emisia rádioaktívneho žiarenia (v užšom zmysle pri rádioaktívnom rozpade, v širšom zmysle aj pri jadrovej reakcii), príp. aj (napr. unikajúca) rádioaktívna látka v rozptýlenej podobe, pozri pod rádioaktívne žiarenie a rádioaktívna látka
*aktivita, t.j. počet rádioaktívnych rozpadov za jednotku času, pozri aktivita (jadrová fyzika)
*zriedkavo: (odbor či náuka skúmajúci/-ca) javy vykazované rádioaktívnymi látkami

**Rádioaktívnosť** môže byť aj:
*vlastnosť súvisieť s rádioaktivitou, týkať sa (zákonitostí a vlastností) rádioaktivity
*vlastnosť byť dôsledkom rádioaktivity
*vlastnosť mať či prejavovať rádioaktivitu
*vlastnosť pozostávať z rádioaktívnych izotopov (napr. rádioaktívnosť prvku)

## Referencie
Jar Jar Binks

**Jar Jar Binks** je fiktívna postava zo série Star Wars. Je príslušníkom fiktívnej rasy Gunganov, žijúcich na fiktívnej planéte Naboo. Pre svoju nešikovnosť bol vyhnaný z podvodného sveta. Vráti sa ale späť s Qui-Gonnom Jinnom a jeho padawanom Obi-Wanom Kenobim. Keď senátorka Padmé Amidala opúšťa v druhej epizóde Coruscant, ustanoví Jar-Jara svojím zástupcom.

Kategória:Postavy Hviezdnych vojen
Anděl

**Anděl** môže byť:

* po česky anjel
* stanica metra v Prahe, pozri Anděl (stanica pražského metra)
* križovatka v Prahe, pozri Anděl (križovatka)
* česká obdoba mena Angel
* ocenenie českej Akadémie populárnej hudby, pozri Anděl (cena)
* priezvisko:
** Jaroslav Anděl (1905 – 2005), český politický aktivista
** Karel Anděl (1884 – 1947), český astronóm
** Michal Anděl (* 1946), český lekár
** Pavel Anděl (* 1966), český herec a moderátor
** Pavel Anděl Pokorný (1948 – 2011), český folkový hudobník
Brook Taylor

**Brook Taylor** (* 18. august 1685, Edmonton, Spojené kráľovstvo – † 30. november 1731, Londýn) bol anglický matematik. Zaoberal sa predovšetkým matematickou analýzou a je známy najmä vďaka Taylorovým radom a Taylorovým polynómom, ktoré sú po ňom pomenované. V rokoch 1714 - 1718 bol sekretárom Kráľovskej vedeckej spoločnosti (*Royal Society of London for the Improvement of Natural Knowledge*).

## Literatúra
* Lenore Feigenbaum: *Happy tercentenary, Brook Taylor!* In: *The Mathematical Intelligencer*, Bd.8, 1986, Nr.1, S. 53 ().

## Externé odkazy
* John J. O’Connor, Edmund F. Robertson: Brook Taylor In: MacTutor History of Mathematics archive

Kategória:Anglickí matematici
Kategória:Členovia Kráľovskej spoločnosti
Kategória:Absolventi University of Cambridge
Kategória:Osobnosti z Londýna
Tyrolean Airways

[thumb|right|250 px|Lietadlá typu [Fokker 100 a Fokker 70 od spoločnosti Tyrolean Airways na letisku Schwechat vo Viedni]]

**Tyrolean Airways**, oficiálne *Tyrolean Airways Tiroler Luftfahrt GmbH*, bola rakúska letecká spoločnosť so sídlom v Innsbrucku, ktorá bola členom Star Alliance a Austrian Airlines Group, v ktorej lietala pod značkou **Austrian Arrows**.

## História
Spoločnosť založili v roku 1978 Gernot Langes-Swarovski a Christian Schwemberger-Swarovski ako *Aircraft Innsbruck*. V roku 1979 bola spoločnosť premenovaná na *Tyrolean Airways* a v roku 1980 otvorila pravidelnú prevádzku so 48 miestnym lietadlom De Havilland Canada Dash 7 z Innsbrucku do Viedne a Zürichu. V roku 1994 kúpila podiel v spoločnosti Austrian Airlines. Následne došlo k čiastočnej obmene flotily a farebná úprava lietadiel sa priblížila k farbám materskej spoločnosti.

## Destinácie
Tyrolean Airways prevádzkuje 6 destinácií v Rakúsku a 74 destinácií v Európe.

### [[Letisko Viedeň-Schwechat]]
Amsterdam, Atény [sezónne], Barcelona [sezónne], Bazilej, Belehrad, Berlín-Tegel, Bologna, Bolzano, Brusel, Bukurešť-Otopeni [sezónne], Budapešť, Kišiňov, Kolín/Bonn, Kodaň, Dnipro, Doneck, Drážďany, Dubrovník [sezónne], Düsseldorf [sezónne], Florencia, Frankfurt, Ženeva, Göteborg-Landvetter, Graz, Hamburg [sezónne], Helsinki, Jasy, Innsbruck, Istanbul-Atatürk, Charkov, Kyjev-Borispol, Klagenfurt, Košice, Krakov, Krasnodar, Leipzig/Halle, Linz, Ľvov, Lyon, Miláno-Linate, Miláno-Malpensa [sezónne], Minsk, Mníchov, Nice, Oslo-Gardermoen, Podgorica, Praha, Priština [sezónne], Rostov nad Donom [sezónne], Salzburg, Sarajevo [sezónne], Sibiu, Skopje, Soči, Sofia [sezónne], St. Gallen-Altenrhein, Sankt Peterburg, Štokholm-Arlanda, Stuttgart, Tbilisi [sezónne], Solún [sezónne], Temešvár, Tirana, Tripolis, Varna, Benátky-Marco Polo, Vilnius, Varšava, Záhreb, Zürich [sezónne]

## Flotila

## Externé odkazy
* Oficiálna stránka
* Austrian Arrows 

Kategória:Letecké spoločnosti Rakúska
Kategória:Podniky založené v 1978
Jozef Medveď

**Jozef Medveď** môže byť:

* slovenský režisér (1927 – 1984), pozri Jozef Medveď (režisér)
* slovenský ekonóm a politik (* 1950), minister životného prostredia (2009 – 2010), pozri Jozef Medveď (minister)

Medveď, Jozef
Aristid Abafi

**Aristid Abafi (Abaffy)****' - "''Abaffy de [[Abovce|Nagyabafalva]] et [[Horná Lehota (okres Dolný Kubín)|Felső-Lehota]]''" (* [[1. júl]] [[1799]], [[Horná Lehota (okres Dolný Kubín)|Horná Lehota]] – † [[1861]], [[Budapešť]]) bol stoličný hodnostár*****'' a statkár. Pochádzal z uhorskej šľachtickej rodiny [[Abafiovci]]. Propagoval zakladanie vzorových hospodárstiev, racionálny chov dobytka a moderne riadené hospodárstvo. Sám hospodáril na svojom majetku v [[Horná Lehota (okres Dolný Kubín)|Hornej Lehote]]. 

== Rodina ==
* Otec: Adeodat Abafi
* Matka: Anna Berénÿi

== Kariéra ==
* [[1837]] – [[1844|44]]  podžupan Oravskej stolice
* [[1860]] komisár
* od [[1860]] predseda Učenej spoločnosti oravskej  
* [[1840]] poslanec uhorského stavovského snemu******
* [[1860]] poslanec za Bobrovský volebný okres*****'

## Referencie

## Literatúra
* Slovenský biografický slovník

## Externé odkazy
* Záznam o narodení a krste v matrikefarnosti v Sedliackej Dubovej; pokrstený ako Adeodatus Aristides Abaffi

Kategória:Abafiovci
Kategória:Poslanci uhorského snemu
Kategória:Poslanci uhorského snemu narodení na území dnešného Slovenska
Kategória:Narodenia v 1799
Kategória:Úmrtia v 1861
Kategória:Osobnosti z Hornej Lehoty (okres Dolný Kubín)
Kategória:Slovenskí šľachtici
Kategória:Uhorskí šľachtici
Kategória:Narodenia 1. júla
Voľby do orgánov samosprávy obcí na Slovensku

**Voľby do orgánov samosprávy obcí na Slovensku** alebo hovorovo **komunálne voľby** sú voľby poslancov zastupiteľstiev a starostov obcí, mestských častí a primátorov miest.

## Pozri aj
* Voľby do orgánov samosprávy obcí na Slovensku v roku 1990
* Voľby do orgánov samosprávy obcí na Slovensku v roku 1994
* Voľby do orgánov samosprávy obcí na Slovensku v roku 1998
* Voľby do orgánov samosprávy obcí na Slovensku v roku 2002
* Voľby do orgánov samosprávy obcí na Slovensku v roku 2006
* Voľby do orgánov samosprávy obcí na Slovensku v roku 2010
* Voľby do orgánov samosprávy obcí na Slovensku v roku 2014
* Voľby do orgánov samosprávy obcí na Slovensku v roku 2018
* Voľby do orgánov samosprávy obcí na Slovensku v roku 2022

Kategória:Voľby na Slovensku
Constantin Brâncuși

**Constantin Brâncuşi** (* 19. február 1876, Hobiţa, Rumunsko – † 16. marec 1957, Paríž) bol pôvodom rumunský moderný sochár tvoriaci vo Francúzsku a radený k abstraktnému expresionizmu.

## Umenie
thumb|Steichenova fotografia Brâncuşiho ateliéru
Pre Brâncuşiho dielo bolo typické zjednodušenie formy a radikálna vízia. Medzi jeho najznámejšie diela patrí séria 28 verzií Vtáka v priestore. So zjednodušením tiež súvisí aféra, kedy umelec žaloval amerických colných úradníkov, ktorí uvalili na jeho dielo vysoké clo, ktoré bolo určené pre priemyslové materiály a odmietli uznať tomuto predmetu status umeleckého diela bez cla.

## Spoločenský život
V Paríži žil bohatý spoločenský a bohémsky život. Stýkal sa s umeleckou smotánkou svojej doby ako bol Ezra Pound, Guillaume Apollinaire, Pablo Picasso, Marcel Duchamp, Amedeo Modigliani, Henri Rousseau alebo Fernand Léger. Tiež sa stýkal s radom Rumunov bývajúcich v Paríži. Napríklad s Eugènom Ionescom. Ako hostiteľ bol obľúbený, hral na husle a spieval rumunské piesne. Mal rád cigarety, víno a dámsku spoločnosť.

Brancusi zomrel 16. marca roku 1957 s viac ako 215 sochami a 1200 fotografiami na svedomí. Bol pochovaný na parížskom cintoríne Cimetière du Montparnasse.

## Iné projekty

## Externé odkazy
* Constantin Brâncuşi  na artmuseum.cz

## Zdroj

Kategória:Rumunskí sochári
Kategória:Rumunskí fotografi
Kategória:Francúzski sochári
Kategória:Francúzski fotografi
Kategória:Absolventi École nationale supérieure des beaux-arts
Kategória:Osobnosti na rumunských bankovkách
Kategória:Francúzske osobnosti rumunského pôvodu
Kategória:Pochovaní na cintoríne Montparnasse
Alvin Langdon Coburn

**Alvin Langdon Coburn** (* 11. júna 1882, Boston, Massachusetts, USA – † 23. novembra 1966 Colwyn Bay, Spojené kráľovstvo) bol americký fotograf, člen  fotografického spolku Photo-Secession a spoluzakladateľ Pictorial Photographers of America.

## Život a dielo
Alvin Langdon Coburn sa narodil v&nbsp;Bostone roku 1882. V&nbsp;roku 1899 odišiel do Londýna so svojim vzdialeným príbuzným, fotografom F.&nbsp;H.&nbsp;Dayom. V&nbsp;roku 1901 sa vrátil a v&nbsp;New Yorku si otvoril ateliér. Začiatkom roku 1903 mal svoju prvú samostatnú výstavu v&nbsp;*Camera Clube* v&nbsp;New Yorku. V&nbsp;roku 1904 opäť odišiel do Londýna.

V&nbsp;rokoch 1903–1909 publikoval Coburn svoje snímky v&nbsp;časopise Camera Work. V&nbsp;roku 1906 mal samostatnú výstavu v&nbsp;Kráľovskej fotografickej spoločnosti v&nbsp;Londýne, kde tiež vydal dve ručne tlačené fotografické publikácie: *London* (1909) a New Your (1910).

V&nbsp;roku 1912 vytvoril cyklus fotografií *New York z&nbsp;jeho striech*, vo svojej dobe novátorské dielo snímok mesta z&nbsp;vtáčej perspektívy.

Vďaka svojmu priateľstvu s&nbsp;G.&nbsp;B.&nbsp;Shawom mal príležitosť portrétovať významné osobnosti. Kolekciu portrétov Coburn publikoval roku 1913 pod názvom *Men of Mark*. Druhý zväzok *More Men of Mark* vyšiel roku 1922. V&nbsp;období 1914–1921 vytvoril tretí cyklus 33&nbsp;portrétov, hudobných skladateľov a muzikantov, ktorý však nebol vydaný.

Roku 1916 založil s&nbsp;Gertrudou Käsebierovou a C.&nbsp;H.&nbsp;Whitem spolok Pictorial Photographers of America.

V&nbsp;roku 1916 vyvinul Coburn zo sklenených hranolov a zrkadiel kaleidoskopické zariadenie, pomocou ktorého vytváral abstraktné fotografie, tzv. *vortografie*, ovplyvnený vorticizmom a skupinou britských umelcov, medzi ktorými bol tiež básnik Ezra Pound. Coburn vystavil 18&nbsp;vortografií, ktoré vyvolali veľkú pozornosť, v&nbsp;Londýne roku 1917.

V&nbsp;roku 1918 sa usadil vo Walese, kde fotografoval a vydal knihu *Book of Harlech*. Začal sa zaujímať o ezoterizmus a mysticizmus, čomu potom venoval väčšinu svojho času.

## Referencie


## Iné projekty

## Externé odkazy
* Masters of Photography 
* National Gallery of Art  
* National Library of Wales  

## Zdroj

Kategória:Fotografi USA
Kategória:Osobnosti z Bostonu (Massachusetts)
Kategória:Portrétni fotografi USA
Hobiţa (Peştişani)

**Hobiţa** je dedina v župe Gorj v Malom Valašsku (Rumunsko) patriaca do obce Peştişani. Po prvýkrát je spomínaná v dokumente kniežaťa Neagoe Basaraba v roku 1518. Hobiţa je rodným miestom známeho sochára Constantina Brâncuşiho (1876–1957).

## Referencie


Kategória:Dediny v Rumunsku
Hybris (pýcha)

náhľad|Čierna figúrka (550 pred n. L.) Znázorňujúca Promethea vo výkone trestu viazaná na stĺp.
**Hybris** () znamenala v gréckom staroveku navonok prejavovanú pýchu, domýšľavosť a aroganciu, drzé konanie a vystupovanie, ktoré vyvolá trest bohov, ktorý následne postihne celú spoločnosť. Pôvod slova sa odvodzuje od predpony *hyper*- a slovesa ísť, kráčať; označovalo teda niečo ako prekročenie hraníc.

## Pozri aj
* Arogancia
* Dunningov-Krugerov efekt
* Márnomyseľnosť
* Narcizmus

Kategória:Etika
Kategória:Grécka mytológia
Grand Central Terminal

thumb|upright=1.3| Grand Central Terminal (interiér)

**Grand Central Terminal** (**GCT**) – (známy aj ako **Grand Central Station** alebo jednoducho **Grand Central**) je železničná stanica na Manhattane v New Yorku. Je to najväčšia stanica sveta s celkovým počtom 44 nástupíšť, ktoré sú rozdelené do dvoch poschodí a obidve sú pod zemou. Je to konečná stanica na 42. ulici (42nd Street) a Park Avenue v centre Manhattanu v New Yorku.

Pre monumentálny priestor a puntičkársky vypracované detaily bol Grand Central Terminal opísaný ako „najroztomilejšia stanica na svete“. V roku 2011 cestovateľský časopis *[[Travel + Leisure]]*  označil GCT ako šiestu najnavštevovanejšiu turistickú atrakciu, s ročnou návštevnosťou približne 21,6 milióna návštevníkov.

## História
Stanicu navrhol John B. Snook a bola otvorená v októbri 1871.

Pred postavením Grand Central Terminal stáli na tomto mieste dve budovy, ktoré slúžili ako železničné stanice. Grand Central bol postavený pre New York Central Railroad v čase najväčšieho rozkvetu amerických železníc, je to najväčšia stanica na svete podľa počtu nástupíšť: 44 nástupíšť a 67 koľají. Stanica je dvojposchodová, s nástupišťami v podzemí. Plánuje sa rozšírenie stanice na 75 koľají a 48 nástupíšť. Terminál sa rozkladá na ploche 48 akrov. Mnoho ľudí volá budovu "Grand Central Station". "Grand Central Station" je však názov neďalekej pošty, ako aj meno predchádzajúcej železničnej stanice a tiež stanice metra na rovnakom mieste. Od roku 1976 je stanica zapísaná do zoznamu amerických pamiatok ako National Historic Landmark. Po útokoch z 11. septembra visí zo stropu americká vlajka, ktorá dominuje celému priestoru. Za zmienku stoja aj staničné hodiny, ktoré sú symbolom Grand Central.

## Panoráma

## Odkazy
### Referencie


## Bibliografia
* Local News in Brief, *[[The New York Times]]* September 29, 1871 page 8
* The Grand Central Railroad Depot, Harlem Railroad, *The New York Times* October 1, 1871, page 6.
* Local News in Brief, *The New York Times* November 1, 1871 page 8
* Federal Writer's Project, *New York City Guide*, Random House Publishers, New York, 1939.
* Fried, Frederick & Edmund V. Gillon, Jr., *New York Civic Sculpture.* Dover Publications, New York, 1973.
* Reed, Henry Hope, Edmund V. Gillon, JR., *Beaux-Arts Architecture in New York: A Photographic Guide*, Dover Publications, New York, 1988.
* Stern, Gilmartin & Massengale, *New York 1900*, Rizzoli International Publications, New York, 1983.
* O'Hara, Frank, "Grand Central", *The Collected Poems of Frank O'Hara* University of California Press, Los Angeles and Berkeley, 1971.
*Schlichting, Kurt C., *Grand Central Terminal: Railroads, Architecture and Engineering in New York*, Johns Hopkins University Press, 2001.

## Iné projekty

## Externé odkazy
*Oficiálna stránka 
*Článok o Grand Central Terminal 

## Zdroj
* 

Kategória:Doprava v New Yorku
Kategória:Železničné stanice v USA
Kategória:Eklektické stavby
Kategória:Architektúra z 1871
Kategória:National Register of Historic Places
Stredná odborná škola (Považská Bystrica, Slov. partizánov 1129/49)

**Stredná odborná škola remesiel v Považskej Bystrici** vznikla zlúčením časti *[[Stredná priemyselná škola (Považská Bystrica, Slov. partizánov 1132/52)|Strednej priemyselnej školy]]* a *[[Stredné odborné učilište|Stredného odborného učilišťa stavebného]],* 3. septembra 2008. Štúdium prebieha v štvorročných študijných odboroch stavebného zamerania s maturitou a 3-ročných učebných odboroch stavebného, autoopravárenského, drevárskeho a technicko-administratívneho zamerania. Absolventi učebných odborov majú možnosť pokračovať v štúdiu na škole formou 2-ročného denného nadstavbového štúdia, ktoré je ukončené maturitnou skúškou.

V rámci procesu ďalšieho vzdelávania Stredná odborná škola ponúka záujemcom vzdelávanie programy - rekvalifikačné kurzy v jednotlivých odboroch. Vzdelávacie programy sú akreditované Ministerstvom školstva, vedy, výskumu a športu  Slovenskej republiky. Absolvent získa osvedčenie o absolvovaní vzdelávacieho programu, ktoré ho oprávňuje požiadať o overenie odbornej spôsobilosti v danom odbore  a získať tak osvedčenie o úplnej kvalifikácii. Osvedčenie o úplnej kvalifikácii slúži predovšetkým ako doklad, na základe ktorého môže osoba požiadať o vydanie živnostenského oprávnenia v danom odbore.

Od 1. januára 2026 zmenila svoj názov zo Strednej odbornej školy na Strednú odbornú školu remesiel.

Kategória:Stredné školy na Slovensku
Kategória:Školy v Považskej Bystrici
Aloysius Bertrand

**Aloysius Bertrand** (vlastným menom **Louis-Jacques-Napoléon Bertrand**, * 20. apríla 1807, Ceva - † 29. apríla 1841, Paríž) bol francúzsky básnik a spisovateľ. Napísal zbierku básní v próze *Gaspard de la nuit* (po slovensky *Gašpar noci*), podľa ktorej napísal rovnomennú suitu skladateľ Maurice Ravel. Založil žáner básne v próze vo francúzskej literatúre a inšpiroval symbolistických básnikov.

Narodil sa v meste Ceva v oblasti Piemont, jeho rodina sa ale v roku 1814 usadila v Dijone. Vtedy začal jeho záujem o toto mesto. Prispieval do miestneho denníka, súc uznávaný Hugom a Sainte-Beuveom. Krátko žil v Paríži, kde ale nemal úspech, takže sa vrátil do Dijonu a ďalej písal do miestnych novín. *Gaspard de la nuit* bol dokončený už v roku 1836, ale publikovaný bol až v roku 1842 potom, čo Bertrand zomrel na tuberkulózu. Kniha bola znovuobjavená Baudelairom a Mallarmém a teraz je považovaná za klasiku francúzskej poézie a fantastickej literatúry.

## Iné projekty

## Zdroj

Kategória:Francúzski básnici
Kategória:Francúzski novinári
Kategória:Úmrtia na tuberkulózu
Kategória:Pochovaní na cintoríne Montparnasse
Kartel

**Kartel** je dohoda medzi podnikmi, organizáciami alebo štátmi, v ktorej sa obmedzuje alebo eliminuje konkurenčný boj medzi členmi kartelu s cieľom maximalizovať zisky členov kartelu. Kartelové dohody bývajú jedným z dôsledkov klientelistického konania.

V mnohých krajinách je zakázaný, pretože bráni rozvoju konkurenčného prostredia a výhod, ktoré z neho plynú. 

Kartel sa vyskytuje hlavne v oblasti oligopolu. Takzvaný zmluvný alebo koluzívny oligopol vzniká v situácii, keď niekoľko firiem predávajúcich alebo ponúkajúci rovnaké alebo podobné výrobky či služby zistí, že ich ceny sú približne na rovnakej úrovni a vzájomná cenová vojna by tieto podniky oslabila. Dôjdu k záveru, že je pre nich výhodnejšie zvyšovať spoločný zisk zvyšovaním cien alebo rozdelením trhu. Uzavrú preto tajnú dohodu o stanovení monopolných cien, o trhovom podiele každej z firiem. Každá firma sa potom vo vymedzenej oblasti správa ako monopol.

Jedna z najväčších preukázaných kartelových dohôd obmedzujúcich súťaž v Slovenskej republike sa odohrala v roku 2004 v slovenskom stavebníctve medzi spoločnosťami STRABAG, Doprastav, Skanska, Inžinierske stavby Košice, Betamont a Mota-Engil.

## Referencie


Kategória:Hospodárska kriminalita
Kategória:Hospodárska súťaž
Disney Channel (Česko)

**Disney Channel** je americká televízna stanica, ktorá vysiela od 19. septembra 2009 aj v Česku a na Slovensku. Je pomenovaná podľa tvorcu Mickey Mousa, Walta Disneyho. Je zameraná na vekovú kategóriu 3 – 6 rokov v bloku *Playhouse Disney* a na 6 – 14 rokov v normálnom vysielaní.

## Vysielanie
Kanál na slovenskom trhu ponúka iba dabované programy v češtine. Disney Channel poskytuje divákom iba filmy a seriály dabované v českom jazyku.

## Programy

## Referencie


## Pozri aj
* Supermax
* Jetix
* The Walt Disney Company

## Externé odkazy
* Disney Channel Česká republika


Kategória:Televízne stanice na Slovensku
Kategória:Televízne stanice v Česku
Kategória:Televízne stanice v Maďarsku
Hybris

**Hybris** môže byť:
* v starovekom Grécku: 
**pýcha, ktorá sa vypomstí, pozri hybris (pýcha)
**meno nymfy, matky Pana, pozri Hybris (nymfa)
*debutový album skupiny Änglagård, pozri Hybris (album)
*planétka, pozri 430 Hybris
Anna

**Anna** môže byť:
* v rímskej mytológii:
** starobylá rímska bohyňa, pozri Anna Perenna
** sestra kartáginskej kráľovnej Didony, pozri Anna (sestra Didony) 
* prvé meno, pozri Anna (prvé meno)
** pre významné osobnosti s týmto menom, pozri Anna (prvé meno)#Známe osobnosti s menom Anna
* planétka, pozri 265 Anna
* singel amerického speváka a skladateľa Arthura Alexandra z r. 1962, pozri Anna (Go To Him)
* fínsky magazín, pozri Anna (fínsky magazín)
* taliansky magazín, pozri Anna (taliansky magazín)
*mesto v Texase, pozri Anna (Texas)
Tudor (karoséria)

**Tudor** v užšom zmysle je staršie označenie pre typ karosérie s dvoma dverami so zatvorenou najmenej štvormiestnou karosériou s pevnou strechou. 

**Tudor** v širšom zmysle je staršie označenie pre osobný automobil s karosériou typu tudor.

V súčasnosti sa už pojem tudor bežne nepoužíva, nepozná ho ani slovenská legislatíva. Nahradil ho pojem *dvojdverový [[sedan]]*. 

Kategória:Automobily podľa typu
Kategória:Karosérie
Tudor

**Tudor** môže byť:
* v histórii: priezvisko anglickej kráľovskej dynastie, pozri Tudorovci
* v automobilizme:
**typ automobilovej karosérie resp. automobilu, pozri tudor (karoséria)
**názov jedného z vozidiel Škoda, pozri Škoda 1101 Tudor
Základná škola Pavla Országha Hviezdoslava (Snina, Hviezdoslavova 985/20)

**Základná škola P. O. Hviezdoslava** sa nachádza v centre okresného mesta Snina v Prešovskom kraji. Je prvou základnou školou, ktorá bola zriadená v Snine. Vznikla v roku 1933 ako *[[Meštianska škola]] v Snine* a postupne sa pretransformovala do súčasnej podoby. Čestný názov Základná škola P. O. Hviezdoslava získala v novembri roku 1996. Základná škola má v súčasnosti 18 tried, z toho 9 tried je na 1. stupni ZŠ a 9 tried na 2. stupni ZŠ. Má tri oddelenia školského klubu detí. Školu navštevuje 345 žiakov a na ich výchove sa podieľa 25 učiteľov , 3 vychovávateľky ŠKD a 1 asistent. Významným historickým medzníkom je získanie právnej subjektivity 1. apríla 2002.

## História
Základná škola P. O. Hviezdoslava je prvou základnou školou, ktorá bola zriadená v Snine. Škola zo začiatku nemala vlastnú budovu, preto bola umiestnená v prenajatých domoch a niekoľko rokov aj na píle. V roku 1937 sa začalo so stavbou jednoposchodovej modernej budovy školy. Takmer dokončená budova školy bola pri prechode frontu v októbri 1944 zasiahnutá bombou. Poškodená novostavba školy bola dostavaná k 1. septembru 1948. K hlavnej budove pribudla v roku 1961 telocvičňa a v školskom roku 1987/1988 bola ukončená budova školskej kuchyne a školskej jedálne, v ktorej je aj 6 učební. 

V šk. roku 1953/1954 sa zlúčili triedy bývalej národnej školy so strednou školou, čím vznikla *Osemročná stredná škola v Snine*. V marci roku 1961 je v kronike prvá zmienka o škole ako o I. ZDŠ. V septembri 1983 škola začala školský rok už ako základná škola - ZŠ. V novembri 1996 škola získala čestný názov **Základná škola Pavla Országha Hviezdoslava**. 

Na návrh Nadácie Pro Futura Slovenská humanitná rada udelila žiackemu parlamentu titul Laureát ceny Dar roka 1998.

## Stránka školy
*Oficiálna webová stránka školy

Kategória:Základné školy na Slovensku
Kategória:Školy v Snine
Kategória:Pomenovania podľa Pavla Országha Hviezdoslava
Ján Klinovský

Ing. **Ján Klinovský** (* 18. jún 1905, Bobrov – † 17. september 1944, Hájniky) bol slovenský národohospodár, predseda Obilnej spoločnosti pre Slovensko. 

Študoval komerčné inžinierstvo v Prahe. Spočiatku bol prívržencom Milana Hodžu a agrárnej strany, neskôr Karola Sidora, vďaka ktorému sa stal šéfom obilného syndikátu. V rokoch 19431944 zodpovedný redaktor hospodárskeho týždenníka Budovateľ. Za 2. svetovej vojny pomáhal poľským odbojárom a spolupracoval s občianskym odbojom.
Patril do okruhu sidorovskej opozície. Po vypuknutí SNP prišiel na povstalecké územie. 

Koncom augusta a začiatkom septembra 1944 bol v kúpeľoch Sliač, kde sa ho zmocnila skupina zdemoralizovaných partizánov a spolu s desiatimi ďalšími osobami ho zavraždili na moste nad riekou Hron v Hájnikoch. Udalosť vyvolala široký ohlas na povstaleckom území, odsúdila ju verejná mienka a Slovenská národná rada.

## Zdroj
* JABLONICKÝ, Jozef: Kto bol kto. Študijná pomôcka. In: JABLONICKÝ, Jozef: *Samizdat o odboji*. Zost. Norbert Kmeť . Bratislava : Kalligram, 2006. ISBN 80-7149-781-9
* *[[Slovenský biografický slovník]]*, III. zväzok. Martin : Matica slovenská, 1989. ISBN 80-7090-019-9
* GNIAZDOWSKI, Mateusz: Skupina gen. Stefana Hubického na Slovensku (1944 – 1945). In: *Slovenská republika 1939 – 1945 očami mladých historikov V*. Zost. Michal Šmigeľ, Peter Mičko, Marek Syrný. Univerzita Mateja Bela ; Štátna vedecká knižnica : Banská Bystrica, 2006, ISBN 80-8083-341-9, s. 112–122 dostupné online
* SEGEŠ, Dušan: *Dvojkríž v siločiarach bieleho orla* : slovenská otázka v politike poľskej exilovej vlády za 2. svetovej vojny. Bratislava : Veda, vydavateľstvo SAV, 2009. ISBN 978-80-224-1037-3

## Externé odkazy
* Oravská knižnica Antona Habovštiaka

Kategória:Slovenské osobnosti druhej svetovej vojny 
Kategória:Osobnosti SNP
Kategória:Slovenskí ekonómovia 
Kategória:Slovenskí novinári
Kategória:Obete vrážd
Kategória:Zastrelené osobnosti
Kategória:Osobnosti z Bobrova
Fresnelova šošovka

thumb|right|Porovnanie Fresnelovej (1) a klasickej (2) šošovky
**Fresnelova šošovka** pomenovaná podľa svojho vynálezcu, francúzskeho fyzika Augustina Jeana Fresnela, má pri podobných parametroch a rovnakom použitom materiáli (sklo, plast) podstatne nižšiu hmotnosť než bežná šošovka, pretože sú z nej odstránené tie časti, ktoré sa nepodieľajú priamo na lome lúčov. Pre svoju menšiu hrúbku, a teda aj hmotnosť, je vhodná pre zobrazovanie (kde sa však prejavia jej nedostatky), ale najmä pre aplikáciu v osvetľovacej a signalizačnej technike a využití slnečnej energie.

## História
Fresnelova šošovka bola pôvodne vyvinutá pre námorné majáky. Až do 18. storočia bol „maják“ prosto olejová lampa s veľmi nízkou účinnosťou, pretože iba pár percent svetla sa dostalo k pozorovateľovi. Koncom 18. storočia účinnosť zlepšilo kovové parabolické zrkadlo, umiestnené za plameňom lampy. Fresnelov vynález zvýšil účinnosť až k 80 % a viditeľnosť dosiahla desiatok kilometrov. Otáčavé sústavy Fresnelových šošoviek a zrkadiel navyše vysielajú charakteristickú frekvenciu zábleskov rôznych farieb, podľa nich je možné maják – na základe námornej mapy – identifikovať. V moderných prevedeniach môže mať šošovka priemer až 2,5&nbsp;m a účinok Fresnelovej šošovky sa ešte kombinuje s okrajovými prstencami, ktoré svetlo nelámu, ale odrážajú žiaducim smerom.

## Využitie
thumb|230 px|Sústava Fresnelových šošoviek pre maják 
Sklenené alebo často i plastikové Fresnelove šošovky využívajú:
* majáky (po prvýkrát osadené v roku 1823 na majáku Cordouan pri ústí rieky Girondy)
* divadelné, filmové i vojenské svetlomety 
* svetlá („reflektory“) motorových vozidiel
* majáčiky policajných a iných pohotovostných vozidiel
* semafory, návestidlá a signalizačné svetlá
* kondenzory zväčšovacích a premietacích zariadení
* spätný projektor
* veľmi plochá lupa
* zberače solárnych kolektorov
* infračervené snímače pohybu

## Galéria

Image:Lentille de fresnel.jpg|Zložitá Fresnelova šošovka pre maják (*Musée de la marine*, Paríž) 
Image:Lighthouse lantern room with Fresnel lens.png|Maják s lampášmi opatrenými Fresnelovou šošovkou na Svetovej výstave v Paríži roku 1855
Image:Fresnel face.jpg|Plochá lupa
Image:Fresnel lens ridges closeup.jpg|Detail plochej lupy


## Referencie


## Pozri aj
* Maják
* Návestidlo
* Svetlomet

## Iné projekty

## Externé odkazy
* T. Pepper, ''The incredible Fresnel lens'' 
* The Fresnel lens (s obrázkami z majákov) 
* O vypaľovaní a tavení veľkou Fresnelovou šošovkou  

## Zdroj

Kategória:Šošovky
Kategória:Eponymické termíny
Leopold von Sacher-Masoch

**Leopold von Sacher-Masoch rytier von Kronenthal** (* 27. január 1836, Ľvov – † 9. marec 1895, Lindheim) bol rakúsky spisovateľ známy najmä svojím románom Venuša v kožuchu. Od jeho mena je odvodené slovo masochizmus.

## Život
Narodil sa v haličskom Ľvove ako prvý zo štyroch synov do rodiny policajného veliteľa Leopolda Sacher-Masocha, rytiera von Kronenthal, ktorý bol v rokoch 1848-1856 preložený do Prahy a odtiaľ do Štajerského Hradca. Už od detstva ho fascinovala teta z otcovej strany, grófka Zenobia Sacher-Masochová von Kronenthal. Leopold zbožňoval ju samotnú aj bitie, ktorého sa mu od nej často dostávalo. Páčila sa mu aj švagriná Wilhelmina Sacher-Masochová von Kronenthal, ktorá žila s rodinou v spoločnej domácnosti. Bol uchvátený katolíckym umením a kultom svätých mučeníkov.

V roku 1848 sa rodina presťahovala do Prahy, kde sa Leopold učil okrem iného po nemecky. Bol vynikajúcim žiakom novomestského gymnázia a jeho záverečná slohová práca bola dokonca ocenená. Napriek svojmu želaniu venovať sa ďalej literatúre, presnejšie písaniu divadelných hier, pokračoval podľa otcovej vôle štúdiom práv najskôr na Univerzite Karlovej, neskôr v Štajerskom Hradci, kde v roku 1855 získal aj doktorát.

O rok neskôr začal na univerzite prednášať históriu. V roku 1857 publikoval svoju prvú prácu, historickú štúdiu o ľudovom povstaní, ku ktorému došlo za nadvlády španielskeho kráľa Karola V. v rokoch 1537-1539 vo flanderskom meste Gent. Historici ju však kritizovali ako príliš beletristickú.

Bol filosemita a feminista.

V neskoršom veku sa prehlbovali jeho psychické problémy, bol dezorientovaný a mal halucinácie. Nakoniec ho jeho rodina umiestnila v blázinci a vyhlásila ho za mŕtveho. Zomrel tam, ale až o desať rokov neskôr. 

Pojem masochizmus zaviedol rakúsky psychiater Richard von Krafft-Ebing vo svojom diele Psychopathia Sexualis, ktoré vydal v roku 1886.

## Tvorba
Krátky román Venuša v kožuchu rozpráva milostný príbeh Serverina von Kusiemského a Wandy von Dunajevovej. Autor v ňom opisuje pocity a fantázie muža, ktorý túži byť bitý a ponižovaný, najlepšie dominantnou ženou v kožuchu. To, čo autor opísal v knihe, prežil aj v skutočnosti, so svojimi milenkami a manželkami.

Napr. dňa 8. decembra 1869 uzavrel zmluvu so svojou milenkou barónkou Fanny Pistorovou, ktorou sa stal na obdobie šiestich mesiacov jej otrokom, s podmienkou, že barónka bude nosiť kožuch čo najčastejšie, najmä keď bude mať drsnú náladu. Sacher-Masoch prijal rolu barónkinho otroka, spolu odcestovali vlakom do Talianska, kde ich nikto nepoznal. Barónka cestovala prvou triedou, zatiaľ čo Sacher-Masoch treťou triedou, tak ako to autor opisuje vo svojom románe.

## Iné projekty

## Externé odkazy
Úplný text románu Venuša v kožuchu 

Kategória:Rakúski spisovatelia
Kategória:Osobnosti z Ľvova
Kategória:Rakúski šľachtici
Kategória:Vyučujúci na Univerzite v Graze
Kategória:Absolventi Univerzity v Graze
Maximilián František Habsbursko-lotrinský

**Maximilián František Habsbursko-lotrinský** (* 8. december 1756, Viedeň – † 27. júl 1801, Viedeň) bol rakúsky arcivojvoda, v rokoch 17801801 veľmajster Rádu nemeckých rytierov a v rokoch 17841801 bol münsterský biskup. 
Bol piatym synom a posledných šestnástym dieťaťom panovníčky Márie Terézie a jej manžela, cisára Františka I.

## Genealógia

## Iné projekty

## Zdroj

Kategória:Habsbursko-lotrinská dynastia
Kategória:Arcivojvodovia Rakúska
Kategória:Osobnosti z Viedne
Kategória:Veľmajstri Rádu nemeckých rytierov
Kategória:Nositelia Rádu zlatého rúna
Kategória:Pochovaní v kapucínskej krypte vo Viedni
42nd Street

thumb|Osvetlená 42. ulica (42nd Street)
[thumb|42. ulica z rieky [Hudson River]]

**42nd Street**) je jedna z najdôležitejších dopravných tepien na Manhattane. Nachádza sa na nej Chrysler Building, Grand Central Terminal, Times Square či New York Public Library. Tiahne sa od budovy Spojených národov na Prvej avenue – až k Port Authority Bus Terminal. Na rohu 42. a Broadway, na juhovýchodnom konci Times Square, sa nachádza začiatok historickej Lincoln Highway, prvej diaľnice, ktorá preťala USA v roku 1913.

## Referencie


## Pozri aj
* Broadway
* Manhattan
* Central Park
* Wall Street

## Iné projekty

## Externé odkazy
* 42nd Street: A New York Songline - virtuálna prehliadka  

## Zdroj
* 

Kategória:Manhattan
Kategória:Ulice v New Yorku
Drahomír Josef Růžička

**Drahomír Josef Růžička** (* 8. februára 1870 Trhová Kamenice – † 30. septembra 1960 New York), americký lekár a amatérsky fotograf českého pôvodu, významne ovplyvnil českú fotografiu 20. a 30.&nbsp;rokov.

Jeho rodičia s&nbsp;rodinou emigrovali do USA v&nbsp;roku 1876. D.&nbsp;J.&nbsp;Růžička neskôr vyštudoval medicínu vo Viedni. Vrátil sa späť do USA, kde vykonával lekársku prax. Začal fotografovať v&nbsp;roku 1909. Zameral sa na fotografovanie prostých každodenných vecí, krajinných motívov a New Yorku s&nbsp;jeho architektúrou. V&nbsp;roku 1916 sa podieľal na založení združenia Pictorial Photographers of America.

V&nbsp;roku 1921 navštívil D.&nbsp;J.&nbsp;Růžička Prahu a usporiadal tam výstavu svojich fotografií, kde zaujal puristickými ideami (puristický piktorializmus) členov skupiny Photo-Secession (Gertrude Käsebierová, Edward Steichen, Alfred Stieglitz, Clarence Hudson White a ďalší), ktorí odmietali zásahy do negatívov i pozitívov a presadzovali čistú fotografiu. D.&nbsp;J.&nbsp;Růžička ovplyvnil celý rad českých fotografov, napr. Jaromíra Funkeho, Jiřího Jeníčka, Jana Lauschmanna, Josefa Sudka, Aloise Zycha a ďalších.

## Externé odkazy

*A2 kulturní týdeník 
*Ateliér Josefa Sudka 
*Galerie AmbrosianA  
*Krajane.net 
*Moravská galerie  
*Joseph Bellows Gallery 
*Pictorial Photographers of America  

## Zdroj

Kategória:Českí fotografi
Kategória:Fotografi USA
Kategória:Narodenia v 1870
Kategória:Úmrtia v 1960
Bykovo

**Bykovo** môže byť:

* sídlo v Rusku
** v Moskovskej oblasti, pozri Bykovo (Moskovská oblasť)
** vo Volgogradskej oblasti, pozri Bykovo (Volgogradská oblasť)
* letisko v Moskve, pozri Bykovo (letisko)
* vrch vo Veporských vrchoch, pozri Bykovo (vrch vo Veporských vrchoch)
The Pictorial Photographers of America

**Pictorial Photographers of America** je dosiaľ existujúci fotografický spolok, ktorý v&nbsp;roku 1916 založili americkí fotografi Alvin L.&nbsp;Coburn, Gertrude Käsebierová a Clarence H.&nbsp;White. Medzi zakladajúcich členov patril tiež Drahomír Josef Růžička.

Spolok sa hlásil k&nbsp;princípom piktorializmu podobne ako zaniknutá Photo-Secession. Silný vplyv v spolku mal najmä Clarence H.&nbsp;White, ktorý bol jeho prvým predsedom do roku 1922.

## Literatúra
* 

## Referencie


## Externé odkazy

*Pictorial Photographers of America  
## Zdroj

Kategória:Fotografické skupiny
Kategória:Fotografia
Obdobie Džómon

**Obdobie Džómon** (iné názvy: **obdobie džómon, džómonské obdobie, éra Džómon, džómon, Džómon, džómonská kultúra/kultúra Džómon (v širšom zmysle)**; ) je japonské prehistorické obdobie trvajúce približne od roku 14 000 (14 500) pred Kr. až do roku cca 900 pred Kr. Staršie sa dlhé roky začiatok uvádzal do roku 10 000 (10 500) pred Kr. a koniec do roku 300/500 pred Kr.  Ako **džómonská kultúra/kultúra Džómon** v užšom zmysle (vlastná džómonská kultúra) sa označuje džómonské obdobie až od jeho ranej fázy alebo až od prvej fázy. 

Obdobie Džómon sa tradične delí na 6 podobdobí a tie ďalej na fázy. Jednotlivé podobdobia sa od sebe odlišujú typom archeologických nálezov, predovšetkým keramiky, ktoré do nich spadajú. Nasleduje zoznam 6 podobdobí podľa starého datovania:
thumb|left|Keramika zo začiatku obdobia Džómon
* *počiatočné* – 10000/10500 až 7500 pred Kr.
* *rané* – 7500 až 4000 pred Kr.
* *prvé* – 4000 až 3000 pred Kr.
* *stredné* – 3000 až 2000 pred Kr.
* *neskoré* – 2000 až 1000 pred Kr.
* *terminálne* – 1000 až 500/300 pred Kr.

Termín Džómon v japončine znamená „povrázkový vzor“ a vzťahuje sa na keramiku, ktorá bola zdobená týmto spôsobom. Keramika Džómon bola prvá na svete. Boli vyrábané sošky v podobe zvierat alebo v podobe ženy nazývané dogú (土偶). Sošky mužov sú nachádzané vzácne. 

K významným archeologickým náleziskám keramiky Džómon patrí jaskyňa Fukui v prefektúre Nagasaki na Kjúšú a skalné sídlisko Kamikuroiwa v prefektúre Ehime na Šikoku.

## Referencie

* HABU, Junko: *Ancien Jomon of Japan*, 2004
* *Encyclopedia of Modern Asia*, Berkshire Publishing Group, New York (2002), zv. 3, str. 279 – 281
* http://www.seaa-web.org/bul-essay-01.htm 

## Iné projekty

## Zdroje

Kategória:Dejiny Japonska
Kategória:Archeologické kultúry
Spolok priateľov Spiša

**Spolok priateľov Spiša v Bratislave** je združenie Spišiakov žijúcich v Bratislave a jej okolí. 

Registrovaný je od roku 1990, jeho korene siahajú až do roku 1968.

## Externé odkazy
*Stránka spolku 

Kategória:Spiš
Kategória:Občianske združenia na Slovensku